CELEX: 62007TN0398
Language: fi
Date: 2007-10-31 00:00:00
Title: Asia T-398/07: Kanne 31.10.2007 — Espanja v. komissio

12.1.2008   
            
            
               FI
            
            
               Euroopan unionin virallinen lehti
            
            
               C 8/17
            
         Kanne 31.10.2007 — Espanja v. komissio
   (Asia T-398/07)
   (2008/C 8/32)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: N. Díaz Abad)
   
      Vastaaja: Euroopan yhteisöjen komissio
   Vaatimukset
   
               —
            
            
               EY 82 artiklan mukaisesta menettelystä 4.7.2007 tehty komission päätös (asia COMP/38.784 — Wanadoo España vastaan Telefónica) on kumottava ja
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne on nostettu EY 82 artiklan mukaisesta menettelystä 4.7.2007 tehdystä päätöksestä (asia COMP/38.784 — Wanadoo España vastaan Telefónica), jolla komissio määräsi EY 82 artiklan nojalla 151 875 000 euron sakon Telefónica, S.A:lle yhteisvastuullisesti Telefónica de España S.A.U:n kanssa. Komission mukaan nämä kaksi yhtiötä veloittivat syyskuusta 2001 joulukuuhun 2006 kohtuuttomia hintoja, jotka muodostuivat laajakaistayhteyden tukkuhinnan ja vähittäishinnan suhteettomasta erosta.
   Vaatimustensa tueksi kantajat esittävät seuraavat perustelut:
   
               —
            
            
               EY 10 artiklassa ja direktiivin 2002/21/EY (1) 7 artiklan 2 kohdassa säädetyn yhteistyövelvollisuuden rikkominen siltä osin kuin komissio ei tarjonnut Espanjan kansalliselle sääntelyviranomaiselle mahdollisuutta toimia yhteistyössä sen kanssa sen arvioimiseksi, millä keinoilla väitetty rikkomus voitaisiin korjata mahdollisimman tehokkaasti.
            
         
               —
            
            
               EY 82 artiklan rikkominen tukkumyyntituotteiden välttämättömyyttä, Telefónican menettelyn kustannuksia ja kilpailijoille ja kuluttajille aiheutuneita vaikutuksia koskevien ilmeisten arviointivirheiden johdosta.
            
         
               —
            
            
               EY 82 artiklan toimivallan ylittävä soveltaminen, sillä riidanalaisella päätöksellä vaikutetaan Espanjassa voimassa oleviin sähköiseen viestintään sovellettaviin oikeussääntöihin ja loukataan ennakkosääntelyn ja kilpailusääntöjen tasapainoa. Lisäksi ristiriitaisuus komission kansainvälisen markkinakokemuksen avulla saamien tulosten ja Espanjan markkinoiden todellisuuden välillä, mikä estää Espanjan kansallista sääntelyviranomaista saavuttamasta näissä oikeussäännöissä asetettuja tavoitteita, ja erityisyyden periaatteen loukkaaminen.
            
         
               —
            
            
               Oikeusvarmuuden periaatteen loukkaaminen, sillä riidanalainen säännös merkitsee etukäteen määriteltyjen oikeussääntöjen käsitteen jälkikäteistä muuttamista.
            
         
               —
            
            
               Luottamuksensuojan periaatteen loukkaaminen Telefónican ja muiden näillä markkinoilla toimivien operaattorien osalta jättämällä noudattamatta sovellettavia oikeussääntöjä asiassa, jota televiestintämarkkinalautakunta oli jo säännellyt.
            
         
      (1)  Sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) 7.3.2002 annettu Euroopan parlamentin ja neuvoston direktiivi 2002/21/EY (EYVL L 108, s. 33).